**Vyacheslav Ponomaryov** (1978-yil 2-yanvar, Namangan) — oʻzbek futbolchisi, yarimhimoyachi.

Faoliyati
---------

Vyacheslav Ponomaryov Namanganning „Navbahor" jamoasi tarbiyalanuvchisi hisoblanadi. Ponomaryov professional faoliyatini 1996-yilda mazkur klub tarkibida boshlagan. Ponomaryov bir yarim mavsum „Navbahor" safida toʻp surgan va shu vaqt ichida faqat yettita uchrashuvda maydonga tushib, bitta gol urgan. 1998-yil oʻrtalarida Toshkent viloyatining „Doʻstlik" jamoasiga tarkibiga oʻtgan va 2000-yilning oxirigacha shu klubda toʻp surgan. Bu vaqt ichida futbolchi „Doʻstlik" safida 55 ta oʻyinda maydonga tushib, 3 ta gol urishga erishgan.

2001-yil boshida Vyacheslav Ponomaryov Toshkentning „Paxtakor" klubi bilan shartnoma imzolagan va bir mavsumda „Paxtakor" safida 18 ta oʻyinda maydonga tushib, 2 ta gol urgan. 2002-yil boshida Bekobodning „Metallurg" klubiga oʻtgan. Ushbu jamoa libosi ostida bir mavsumda 29 ta oʻyin oʻtkazib, 8 ta gol urgan. 2003-yil boshida Ponomaryov Zarafshonning „Qizilqum" jamoasi bilan shartnoma imzolagan va bir mavsumda 26 ta oʻyinda maydonga tushib, 7 ta gol urishga erishgan.

2004-yilda yana „Paxtakor" bilan shartnoma imzolagan va „Paxtakor" safida uch yarim mavsum oʻynagan. Bu vaqt ichida u 86 ta uchrashuvda maydonga tushgan va raqib darvozasiga 10 ta gol kiritgan. 2007-yil oʻrtalarida Toshkentning boshqa bir klubi „Bunyodkor"ga oʻtib, bu jamoada bir yarim mavsum toʻp surgan. Jamoa safida 18ta uchrashuv oʻtkazgan, biroq birorta ham gol ura olmagan.

2009-yil boshida Shoʻrtanning „Gʻuzor" jamoasi bilan shartnoma imzolab, toʻrt yarim mavsum davomida „Shoʻrtan" safida 84 ta oʻyinda maydonga tushgan va 1ta gol urgan. 2013-yilning ikkinchi yarmidan 2014-yilning oxirigacha Fargʻonaning „Neftchi" jamoasi sharafini himoya qilgan va jamoa safida 29 ta oʻyinda maydonga tushgan. 2015-yil boshidan „Buxoro" jamoasi futbolchisi.

Milliy terma jamoadagi faoliyati
--------------------------------

Vyacheslav Ponomaryov Oʻzbekiston milliy terma jamoasidagi ilk va soʻngi oʻyinini 2000-yil 29-fevralda Moʻgʻuliston terma jamoasiga qarshi oʻrtoqlik uchrashuvida oʻtkazgan. U 2010-yilda terma jamoaga chaqirilgan, biroq 2010-yilgi Jahon chempionati saralashida Livanga qarshi oʻyinda maydonga tushmagan.

Yutuqlari
---------

**„Navbahor"tarkibida**

* Oʻzbekiston chempioni: 1996-yil
* Oʻzbekiston chempionati bronza medali sovrindori: 1997-yil

**„Doʻstlik" safida**

* Oʻzbekiston chempioni: 1999, 2000-yillar
* Oʻzbekiston kubogi sohibi: 2000-yil

**„Paxtakor" klubida**

* Oʻzbekiston chempioni: 2004, 2005, 2006-yillar
* Oʻzbekiston chempionati kumush medali sovrindori: 2001-yil
* Oʻzbekiston kubogi sohibi: 2004, 2005, 2006-yillar

**„Bunyodkor" jamoasi bilan**

* Oʻzbekiston chempioni: 2008-yil
* Oʻzbekiston chempionati kumush medali sovrindori: 2007-yil
* Oʻzbekiston kubogi sohibi: 2008-yil
* Oʻzbekiston kubogi finalchisi: 2007-yil

**„Shoʻrtan"safida**

* Oʻzbekiston kubogi finalchisi: 2010-yil

Manbalar
--------

1. ↑  „Uzbekistan International Matches - Details 2000-2009".  *RSSSF*. 2012-yil 15-oktyabrda asl nusxadan arxivlangan. Qaraldi: 21-oktabr 2008-yil.
2. ↑  „Uzbekistan seek Beirut redemption".  FIFA (29-yanvar 2008-yil). 30-yanvar 2008-yilda asl nusxadan arxivlangan. Qaraldi: 21-oktabr 2008-yil.

Havolalar
---------

* Vyacheslav Ponomaryov at National-Football-Teams.com
* Vyacheslav Ponomaryov Soccerway saytida